text: батыс қазақстан агротехникалық академиясы ауыл шаруашылығы мамандарын даярлаған жоғары оқу орны. 1963 ж. батыс қазақстан ауыл шаруашылығы институты ретінде ашылған. 1996 ж. «батыс қазақстан аграрлық университеті», кейін батыс қазақстан агротехникалық академиясы болып қайта құрылды. мұнда бухгатерлік есеп және аудит, экономика, мал дәрігерлік және механика факультеттері мен аспирантура болды. 2000 ж. академия батыс қазақстан мемлекеттік университетінің құрамына енді.